Document ID: 32018R1091

Reference:
7.8.2018
ET
Euroopa Liidu Teataja
L 200/1
EUROOPA PARLAMENDI JA NÕUKOGU MÄÄRUS (EL) 2018/1091,
18. juuli 2018,
mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011
(EMPs kohaldatav tekst)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 338,
võttes arvesse Euroopa Komisjoni ettepanekut,
olles edastanud seadusandliku akti eelnõu liikmesriikide parlamentidele,
toimides seadusandliku tavamenetluse kohaselt (1)
ning arvestades järgmist:
(1)
Euroopa Parlamendi ja nõukogu määrusega (EÜ) nr 1166/2008 (2) on kehtestatud Euroopa põllumajanduslike majapidamiste struktuuri statistika kogumise raamistik kuni 2016. aastani. Kõnealune määrus tuleks seega kehtetuks tunnistada.
(2)
Tuleks jätkata põllumajanduslike majapidamiste struktuuri käsitlevate Euroopa uuringute programmi, mida liit on rakendanud alates 1966. aastast, et uurida põllumajanduslike majapidamiste struktuuri muutusi liidus ja luua statistiline teadmusbaas, mis on vajalik sellega seonduvate poliitikavaldkondade, eelkõige ühise põllumajanduspoliitika (ÜPP), sealhulgas maaelu arengu meetmete, nagu ka keskkonna- ning kliimamuutusega kohanemise ning selle mõju leevendamise poliitika ning liidu maakasutuse poliitika ja teatavate kestliku arengu eesmärkide väljatöötamiseks, rakendamiseks, seireks, hindamiseks ja analüüsimiseks. Nimetatud teadmusbaas on vajalik ka kõnealuste poliitikavaldkondade mõju hindamiseks põllumajanduslike majapidamiste naistööjõule.
(3)
Statistiliste andmete, eriti põllumajanduslike majapidamiste struktuuri puudutavate andmete kogumise eesmärk peaks muu hulgas olema otsustusprotsessi toetamine ajakohastatud andmetega, pidades silmas tulevasi ÜPP reforme.
(4)
Põllumajandusstatistika rahvusvahelise analüüsi tulemusena koostati ÜRO Toidu- ja Põllumajandusorganisatsiooni (FAO) põllumajanduse ja maaelu arengu statistika parandamise üleilmne strateegia, mille ÜRO statistikakomitee kiitis heaks 2010. aastal. Euroopa põllumajandusstatistika peaks asjakohastel juhtudel lähtuma põllumajanduse ja maaelu arengu statistika parandamise üleilmse strateegia ning FAO 2020. aasta üleilmse põllumajandusloenduse programmi soovitustest.
(5)
Euroopa Parlamendi ja nõukogu määrusega (EÜ) nr 223/2009 (3) nähakse ette raamistik Euroopa statistika arendamiseks, tegemiseks ja levitamiseks ühiste statistikaalaste põhimõtete alusel. Selles sätestatakse kvaliteedikriteeriumid ja rõhutatakse vajadust minimeerida andmeesitajate vastamiskoormust ning aidata kaasa üldisema eesmärgi saavutamisele, milleks on vähendada halduskoormust.
(6)
Järgmiseks aastakümneks tuleks kehtestada mitmeotstarbeline põllumajanduslike majapidamiste statistika programm, mis oleks ühtlustatud, võrreldava ja järjepideva statistika raamistik. See statistika peaks olema suunatud poliitika vajadustele.
(7)
2020. aasta ja järgnevate aastate põllumajandusstatistika strateegiaga, mille koostas Euroopa statistikasüsteemi komitee 2015. aasta novembris, on ette nähtud võtta vastu kaks raammäärust, mis hõlmavad kõiki põllumajandusstatistika tahkusid peale põllumajanduse arvepidamise. Käesolev määrus on üks neist raammäärustest.
(8)
Põllumajanduslike majapidamiste struktuuristatistika ühtluse ja võrreldavuse huvides ning lähtudes ühise turukorralduse vajadustest, eelkõige puuvilja- ja veinisektoris, tuleks Euroopa Parlamendi ja nõukogu määruse (EL) nr 1337/2011 (4) puhul alates 2023. aastast arvesse võtta struktuuriteavet põllumajanduslike majapidamiste kohta ning asendada nimetatud määrus käesoleva määrusega. Seepärast on vaja nimetatud määrus kehtetuks tunnistada.
(9)
Et jälgida ÜPP arengut, peab liikmesriikide põllumajanduslike majapidamiste struktuuristatistika olema võrreldav. Seetõttu tuleks muutujate puhul kasutada võimaluste piires standardset liigitust ja ühiseid mõisteid.
(10)
Põllumajanduslike majapidamistega seotud statistiliste andmete kirjete abil saab põhi- ja mooduliandmeid ristata, mis võimaldab leida teavet selliste muutujate alusel nagu põllumajandusliku majapidamise juhi sugu, tema vanus, omandistruktuur ja põllumajandusliku majapidamise suurus ning keskkonnameetmete võtmine. Tulemusi on võimalik liigendada põhiandmetes sisalduvate kriteeriumide ja kriteeriumide kombinatsioonide puhul.
(11)
Teabe kogumine põllumajandusliku majapidamise juhi sünniaasta, põllumajandusliku majapidamise juhina klassifitseerimise aasta ja selle juhi soo kohta võib anda andmeid meetmete väljatöötamiseks põlvkonnavahetuse ja sooliste aspektide seisukohast.
(12)
Muu hulgas ka selleks, et ajakohastada põllumajanduslike majapidamiste põhiregistreid ja muud teavet, mis on vajalik valimite kihistamiseks, tuleks liidu põllumajanduslike majapidamiste loendus korraldada vähemalt kord kümne aasta jooksul. Viimane loendus toimus aastatel 2009–2010.
(13)
Liikmesriikides, kus vaatlusaasta 2020 uuringu küsitlusperioodid kattuvad iga kümne aasta järel toimuva rahvaloenduse jaoks kavandatud tööga, peaks olema võimalik korraldada põllumajandusuuring aasta varem, et vältida samal ajal kahe ulatusliku andmete kogumisega seotud suurt koormust.
(14)
Selleks et vältida tarbetu koormuse tekitamist põllumajanduslikele majapidamistele ja riigiasutustele, tuleks kehtestada künnised. Euroopa põllumajanduse struktuuri põhjaliku analüüsi võimaldamiseks peaks statistika katma 98 % kasutatavast põllumajandusmaast ja põllumajanduslikes majapidamistes peetavatest põllumajandusloomadest. Mõne liikmesriigi puhul tähendab see, et käesolevas määruses esitatud künnised on liiga kõrged. Samas on kõnealustest künnistest allapoole jäävad põllumajanduslikud majapidamised nii väikesed, et nende struktuuri ja tootmise mõju hindamiseks piisab ühest valikuuringust iga kümne aasta järel, mis toob kaasa kulude ja koormuse vähenemise, võimaldades samal ajal siiski kujundada tulemuslikke poliitikameetmeid väikeste põllumajanduslike majapidamiste toetamiseks ja säilitamiseks.
(15)
Põllumajanduslikke majapidamisi käsitlev integreeritud statistika peaks hõlmama põllumajanduslikuks tootmiseks kasutatavaid pindu, sealhulgas maad, mida kasutab põllumajandustootmiseks kaks või enam põllumajanduslikku majapidamist, kuna nende suhtes kehtivad ühised õigused.
(16)
Vaja on saada teavet põllumajandusliku majapidamise kuulumise kohta ettevõtete kontserni, mille üksusi kontrollib emaettevõte.
(17)
Andmeesitajate koormuse vähendamiseks peaks määruse (EÜ) nr 223/2009 artikli 17a kohaselt riiklikel statistikaametitel ja muudel siseriiklikel asutustel olema juurdepääs haldusandmetele ulatuses, mil need andmed on vajalikud Euroopa statistika arendamiseks, tegemiseks ja levitamiseks.
(18)
Liikmesriigid või vastutavad siseriiklikud asutused peaksid püüdma võimalikult palju ajakohastada põllumajanduslikke majapidamisi puudutavate statistiliste andmete kogumise viise. Sellega seoses tuleks edendada digitaalsete lahenduste kasutamist.
(19)
Euroopa põllumajandusstatistika süsteemi paindlikkuse huvides ning põllumajandusstatistika lihtsustamiseks ja ajakohastamiseks tuleks kogutavad muutujad jagada erinevateks rühmadeks (põhiandmed ja moodulid), mis erinevad sageduse või representatiivsuse või mõlema poolest.
(20)
Lisaks saab andmeesitamiskoormust ja kulusid vähendada vaatlusaastale vahetult eelnevale või järgnevale aastale viitavate andmete uuesti kasutamise teel. See oleks eriti asjakohane neis aspektides, milles aastast aastasse ei ole oodata suuri muutusi.
(21)
Paindlikkuse eesmärgil ning andmeesitajate, riiklike statistikaametite ja muude siseriiklike asutuste koormuse vähendamiseks peaks liikmesriikidel olema lubatud kasutada statistilisi uuringuid, haldusregistreid ning kõiki muid allikaid, meetodeid või innovaatilisi mooduseid, kaasa arvatud teaduslikult põhjendatud ja põhjalikult dokumenteeritud meetodid, nagu imputeerimine, hindamine ja modelleerimine.
(22)
Parandada tuleks teabe kogumist toitainete ja vee kasutamise ning põllumajanduslikes majapidamistes kasutatavate põllumajandustootmise meetodite kohta, et saada täiendavat statistikat põllumajanduse keskkonnapoliitika arendamiseks ja põllumajanduse keskkonnanäitajate kvaliteedi parandamiseks.
(23)
Põllumajanduslike majapidamiste asukohapõhiste andmete esitamiseks tuleks kasutada Euroopa Parlamendi ja nõukogu direktiivi 2007/2/EÜ (5) III lisa kohast statistiliste üksuste valdkonna ruutvõrku.
(24)
Komisjonil tuleb tagada edastatud andmete konfidentsiaalsus kooskõlas määrusega (EÜ) nr 223/2009. Tuleks tagada andmete konfidentsiaalsuse nõutav kaitse, muu hulgas lubades asukohaparameetrite kasutamist ainult ruumianalüüsi jaoks ning avaldades statistika asjakohaselt koondandmetena. Seetõttu tuleks välja töötada ühtlustatud lähenemisviis konfidentsiaalsuse kaitsele ja andmete levitamise kvaliteedile, tehes samas jõupingutusi, et muuta veebipõhine juurdepääs ametlikule statistikale lihtsaks ja kasutajasõbralikuks.
(25)
Käesoleva määruse alusel toimuva isikuandmete töötlemise suhtes kohaldatakse olenevalt olukorrast Euroopa Parlamendi ja nõukogu määrust (EL) 2016/679 (6) ja kooskõlas kõnealuse määrusega vastu võetud sätteid ja/või Euroopa Parlamendi ja nõukogu määrust (EÜ) nr 45/2001 (7).
(26)
Asjakohase põllumajanduslike majapidamiste populatsiooni piiritlemiseks on Euroopa Parlamendi ja nõukogu määrusega (EÜ) nr 1893/2006 (8) kehtestatud liidu statistiline klassifikaator, mille järgi määratakse kindlaks käesolevas määruses osutatud majanduse tegevusalad.
(27)
Kooskõlas Euroopa Parlamendi ja nõukogu määrusega (EÜ) nr 1059/2003 (9) tuleks territoriaalüksused määratleda vastavalt ühisele statistiliste territoriaalüksuste liigitusele (NUTS).
(28)
Andmete kogumine nõuab nii liikmesriikidelt kui ka liidult mitme aasta jooksul rahalisi vahendeid. Seepärast tuleks ette näha, et liit toetab kõnealust programmi Euroopa Põllumajanduse Tagatisfondi kaudu kooskõlas Euroopa Parlamendi ja nõukogu määrusega (EL) nr 1306/2013 (10).
(29)
Käesoleva määrusega kehtestatakse mitmeaastase finantsraamistiku kestuseks rahastamispakett, mis on iga-aastase eelarvemenetluse käigus Euroopa Parlamendile ja nõukogule peamiseks juhiseks 2. detsembri 2013. aasta institutsioonidevahelise kokkuleppe (Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta) (11) punkti 17 tähenduses. Käesolevas määruses on sätestatud, et järgmiseks finantsraamistikuks nähakse ette eelarve andmete kogumise jätkamiseks.
(30)
Käesoleva määruse majanduslikud aspektid tuleks 2020. aasta järgse perioodi jaoks läbi vaadata, võttes arvesse uut mitmeaastast finantsraamistikku ja liidu vahendite muid olulisi muudatusi. Komisjon peaks selle läbivaatamise põhjal kaaluma, kas esitada asjakohased ettepanekud käesoleva määruse muutmiseks.
(31)
Kuna käesoleva määruse eesmärki, nimelt Euroopa statistika süstemaatilist tegemist liidu põllumajanduslike majapidamiste kohta, ei suuda liikmesriigid piisavalt saavutada, küll aga saab seda järjekindluse ja võrreldavuse tõttu paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega. Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale.
(32)
Määruses (EÜ) nr 223/2009 on sätestatud Euroopa statistika võrdlusraamistik ja selles nõutakse, et liikmesriigid järgiksid määruses esitatud statistikaalaseid põhimõtteid ja kvaliteedikriteeriume. Kvaliteediaruanded on Euroopa statistika kvaliteedi hindamisel, paremaks muutmisel ja edastamisel esmatähtsad. Euroopa statistikasüsteemi komitee on heaks kiitnud Euroopa statistikasüsteemi (ESS) kvaliteediaruannete struktuuri standardi kooskõlas määruse (EÜ) nr 223/2009 artikliga 12. See ESSi standard peaks aitama kaasa kvaliteediaruandluse ühtlustamisele käesoleva määruse alusel.
(33)
Kooskõlas usaldusväärse finantsjuhtimise põhimõttega on teostatud mõju hindamine, et käesoleva määrusega kehtestatud statistikaprogramm keskenduks tulemuslikule eesmärkide saavutamisele ning et eelarvelisi piiranguid võetaks arvesse juba alates kavandamisetapist.
(34)
Selleks et tagada käesoleva määruse ühetaolised rakendamistingimused, tuleks komisjonile anda rakendamisvolitused käesolevas määruses loetletud muutujate kirjelduste ja esitatavate andmete tehniliste elementide täpsustamiseks, käesolevas määruses sätestatud lisaandmete kogumisega seotud muutujate kirjelduse ja muu praktilise korralduse kehtestamiseks ning kvaliteediaruannete koostamise praktilise korralduse ja sisu kindlaksmääramiseks. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/2011 (12). Kõnealuste volituste teostamisel peaks komisjon arvesse võtma selliseid aspekte nagu põllumajanduslike majapidamiste ja liikmesriikide kulud ja halduskoormus.
(35)
Selleks et võtta arvesse peamiselt põllumajanduse arengust, õigusaktide muutmisest ja poliitikaprioriteetide muutumisest tingitud vajadust uute andmete järele, peaks komisjonil olema õigus võtta kooskõlas Euroopa Liidu toimimise lepingu (ELi toimimise lepingu) artikliga 290 vastu delegeeritud õigusakte käesolevas määruses loetletud detailsete teemade muutmiseks ja asjakohaste mooduliandmete täiendamiseks, määrates kindlaks käesoleva määruse kohaselt esitatavad lisaandmed. Selleks et tagada ühilduvus muude andmeallikatega ja soodustada nende kasutamist, peaks komisjonil olema õigus võtta kooskõlas ELi toimimise lepingu artikliga 290 vastu delegeeritud õigusakte käesolevas määruses loetletud muutujate muutmiseks. Kõnealuste volituste rakendamisel peaks komisjon arvesse võtma selliseid aspekte nagu põllumajanduslike majapidamiste ja liikmesriikide kulud ja halduskoormus. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes (13) sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, kus arutatakse delegeeritud õigusaktide ettevalmistamist.
(36)
Euroopa Andmekaitseinspektoriga on konsulteeritud ja ta esitas oma arvamuse 20. novembril 2017 (14).
(37)
Euroopa statistikasüsteemi komiteega on konsulteeritud,
ON VASTU VÕTNUD KÄESOLEVA MÄÄRUSE:
Artikkel 1
Reguleerimisese
Käesoleva määrusega kehtestatakse põllumajanduslike majapidamiste tasandi Euroopa statistika raamistik ning nähakse ette struktuuriteabe integreerimine teabega tootmisviiside, maaelu arengu meetmete, põllumajanduse keskkonnaaspektide ja muu kohta.
Artikkel 2
Mõisted
Käesolevas määruses kasutatakse järgmisi mõisteid:
a)   „põllumajanduslik majapidamine“– tehniliselt ja majanduslikult ühtne üksus, mille põhi- või kõrvaltegevus liidu majandusterritooriumil on määruse (EÜ) nr 1893/2006 kohaselt gruppi A.01.1, A.01.2, A.01.3, A.01.4 või A.01.5 kuuluv põllumajanduslik majandustegevus või gruppi A.01.6 kuuluv põllumajandusmaa hea põllumajandus- ja keskkonnaseisundi säilitamine. Klassi A.01.49 tegevusaladest kuuluvad siia ainult poolkodustatud ja muude elusloomade kasvatamine (kuid mitte putukakasvatus), samuti mesindus ning mee ja mesilasvaha tootmine;
b)   „ühismaa põllumajandusüksus“– maaüksus, mida kaks või enam põllumajanduslikku majapidamist kasutavad põllumajandustootmiseks ja mille suhtes kehtivad ühised õigused, ilma et see oleks nende vahel ära jagatud;
c)   „piirkond“– ühise statistiliste territoriaalüksuste liigituse (NUTS) kohane territoriaalne üksus vastavalt määrusele (EÜ) nr 1059/2003;
d)   „loomühik“– standardne mõõtühik, mis võimaldab eri kategooriasse kuuluvate põllumajandusloomade andmeid võrreldavuse eesmärgil koondada; koefitsiendid loomühikute kindlaksmääramiseks põllumajandusloomade kategooriate kaupa on loetletud I lisas;
e)   „kasutatav põllumajandusmaa“ või „KPM“– põllumajanduslikuks tootmiseks kasutatav maa, sh põllumaa, püsirohumaa ja püsikultuuride kasvatamiseks kasutatav maa, ning muu kasutuses olev põllumajanduslik maa;
f)   „vaatlusaasta“– kalendriaasta, millele vaatlusperioodid viitavad;
g)   „koduaed“– ala, mida kasutatakse oma tarbeks toidu tootmiseks;
h)   „moodul“– üks või mitu andmekogumit, mis on korrastatud eri teemade hõlmamiseks;
i)   „üldteema“– statistiliste üksuste kohta kogutava teabe sisu, kusjuures iga üldteema hõlmab mitut detailset teemat;
j)   „detailne teema“– konkreetse teemaga seotud statistiliste üksuste kohta kogutava teabe üksikasjalik sisu, kusjuures iga detailne teema hõlmab mitut muutujat;
k)   „muutuja“– vaadeldava üksuse tunnus, millel võib olla rohkem kui üks väärtus mingist väärtuste komplektist.
Artikkel 3
Katvus
1.   Käesoleva määrusega nõutavad andmed peavad katma 98 % liikmesriigi kasutatavast põllumajandusmaast (v.a koduaiad) ja 98 % loomühikutest.
2.   Nende nõuete täitmiseks peavad liikmesriigid esitama andmed põllumajanduslike majapidamiste ja ühismaa põllumajandusüksuste kohta, mis ületavad vähemalt ühe II lisas esitatud põllumajandusmaa suuruse või loomühikute arvu füüsilise künnise.
3.   Kui lõikes 2 osutatud üldkogumi loend esindab enam kui 98 % komisjoni delegeeritud määruse (EL) nr 1198/2014 (15) kohase standardtoodanguna mõõdetud riigi põllumajandustoodangust, võivad liikmesriigid erandina kehtestada üldkogumi loendi kärpimiseks komisjoni (Eurostati) eelneva heakskiiduga kõrgema füüsilise või majandusliku künnise, tingimusel et kogu liikmesriigi kasutatava põllumajandusmaa (v.a koduaiad) osas saavutatakse 98 % ja loomühikute osas 98 % kaetus.
4.   Kui käesoleva artikli lõikes 2 sätestatud üldkogumi loend ei kata 98 % kasutatavast põllumajandusmaast ja 98 % loomühikutest, laiendavad liikmesriigid üldkogumi loendit kooskõlas artikliga 6, kehtestades käesoleva artikli lõikes 2 osutatud künnisest madalama künnise või täiendava künnise või mõlemad.
Artikkel 4
Andmeallikad ja meetodid
1.   Käesolevas määruses osutatud andmete saamiseks, tingimusel et need võimaldavad statistika tegemist vastavalt artiklis 11 sätestatud kvaliteedi nõuetele, kasutavad liikmesriigid ühte või mitut järgmistest allikatest või meetoditest:
a)
statistilised uuringud;
b)
käesoleva artikli lõikes 2 sätestatud haldusallikad;
c)
muud allikad, meetodid või innovaatilised moodused.
2.   Liikmesriigid võivad kasutada Euroopa Parlamendi ja nõukogu määrusega (EL) nr 1307/2013 (16) loodud ühtse haldus- ja kontrollsüsteemi (IACS), Euroopa Parlamendi ja nõukogu määrusega (EÜ) nr 1760/2000 (17) loodud veiste identifitseerimise ja registreerimise süsteemi, nõukogu määrusega (EÜ) nr 21/2004 (18) loodud lammaste ja kitsede identifitseerimise ja registreerimise süsteemi, Euroopa Parlamendi ja nõukogu määruse (EÜ) nr 1308/2013 (19) artikli 145 kohaselt rakendatud istandusregistri ning nõukogu määruse (EÜ) nr 834/2007 (20) kohaselt moodustatud mahepõllumajanduse registri andmeid. Liikmesriigid võivad kasutada ka maaelu arengu meetmetega seotud haldusallikaid.
3.   Liikmesriik, kes otsustab kasutada lõike 1 punktis c osutatud allikaid, meetodeid või innovaatilisi mooduseid, teatab sellest vaatlusaastale eelneva aasta jooksul komisjonile (Eurostatile) ning esitab andmed sellest allikast või sellise meetodi või innovaatilise mooduse abil saadud andmete kvaliteedi ja andmete kogumise meetodite kohta.
4.   Riigiasutustel, kes vastutavad käesoleva määruse nõuete täitmise eest, on õigus vastavalt määruse (EÜ) nr 223/2009 artiklile 17a nende riigi territooriumil koostatud haldustoimikutes olevatele andmetele, sealhulgas konkreetseid põllumajanduslikke majapidamisi käsitlevatele andmetele ja nende valdajate isikuandmetele kiiresti ja tasuta juurde pääseda ning neid kasutada. Riigiasutused ja haldusdokumentide omanikud loovad vajalikud koostöömehhanismid.
Artikkel 5
Põhilised struktuuriandmed
1.   Liikmesriigid koguvad ja esitavad artikli 3 lõigetes 2 ja 3 osutatud põllumajanduslike majapidamiste kohta vaatlusaastate 2020, 2023 ja 2026 kohta III lisas loetletud põhilised struktuuriandmed („põhiandmed“). Vaatlusaasta 2020 kohta põhiandmete kogumiseks korraldatakse loendus.
2.   Põhiandmed vaatlusaastate 2023 ja 2026 kohta võib koguda valimitelt. Sel juhul tagab liikmesriik, et kaalutud tulemused on iga piirkonna põllumajanduslike majapidamiste suhtes statistiliselt representatiivsed ning on koostatud selliselt, et need vastavad V lisas sätestatud täpsusnõuetele.
3.   Kui III lisas nimetatud muutuja esinemissagedus liikmesriigis on madal või puudub, võib andmed kõnealuse muutuja kohta jätta kogumata, tingimusel et asjaomane liikmesriik esitab selle kohta komisjonile (Eurostatile) nõuetekohase põhjenduse vaatlusaastale eelneval kalendriaastal.
4.   Komisjonil on õigus võtta vastu rakendusakte III lisas loetletud muutujate kirjelduse kindlaksmääramiseks.
Nimetatud rakendusaktid võetakse vastu kooskõlas artikli 17 lõikes 2 osutatud kontrollimenetlusega hiljemalt 28. veebruariks 2019 vaatlusaasta 2020 puhul, hiljemalt 31. detsembriks 2021 vaatlusaasta 2023 puhul ja hiljemalt 31. detsembriks 2024 vaatlusaasta 2026 puhul.
5.   Komisjonil on õigus võtta kooskõlas artikliga 16 vastu delegeeritud õigusakte III lisas loetletud muutujate muutmiseks, kui seda on vaja aastate 2023 ja 2026 puhul artikli 4 lõikes 2 sätestatud andmeallikatega ühtlustamise eesmärgil. Oma volituste rakendamisel tagab komisjon, et delegeeritud õigusaktidega asendatakse üksnes III lisas loetletud muutujad, mis ei ole nimetatud andmeallikatest enam saadaval. Asendamise korral tagab komisjon, et uusi muutujaid võib saada artikli 4 lõikes 2 sätestatud andmeallikatest. Peale selle tagab komisjon, et delegeeritud õigusaktid on nõuetekohaselt põhjendatud ning nendega ei kaasne liikmesriikide ega andmeesitajate jaoks märkimisväärset täiendavat koormust ega kulu.
6.   Delegeeritud õigusaktid vaatlusaasta 2023 kohta võetakse vastu hiljemalt 30. septembriks 2021 ja vaatlusaasta 2026 kohta hiljemalt 30. septembriks 2024.
Artikkel 6
Laiendatud üldkogumi loend
1.   Kui liikmesriigid laiendavad üldkogumi loendit kooskõlas artikli 3 lõikega 4, esitavad nad vaatlusaasta 2020 puhul laiendatud üldkogumi loendiga hõlmatud põllumajanduslike majapidamiste kohta põhiandmed, mis sisaldavad III lisas loetletud teavet.
2.   Laiendatud üldkogumi loendiga hõlmatud põllumajanduslike majapidamiste kohta võib andmeid koguda valimitelt. Sel juhul tagab liikmesriik, et kaalutud tulemused on iga piirkonna põllumajanduslike majapidamiste suhtes statistiliselt representatiivsed ning on koostatud selliselt, et need vastavad V lisas sätestatud täpsusnõuetele.
Artikkel 7
Mooduliandmed
1.   Liikmesriigid koguvad ja esitavad IV lisas loetletud moodulite üldteemade ja detailsete teemade andmed järgmiste vaatlusaastate kohta:
a)
vaatlusaastad 2020, 2023 ja 2026 – moodul „Tööjõud ja muu tulutoov tegevus“;
b)
vaatlusaastad 2020, 2023 ja 2026 – moodul „Maaelu areng“;
c)
vaatlusaastad 2020 ja 2026 – moodul „Loomapidamishooned ja sõnnikukäitlus“;
d)
vaatlusaasta 2023 – moodul „Niisutus“;
e)
vaatlusaasta 2023 – moodul „Mullaharimistavad“;
f)
vaatlusaasta 2023 – moodul „Masinad ja seadmed“;
g)
vaatlusaasta 2023 – moodul „Viljapuuaiad“;
h)
vaatlusaasta 2026 – moodul „Viinamarjaistandused“.
2.   Nimetatud andmekogumise käigus kogutakse andmeid ka artikli 3 lõigetes 2 ja 3 osutatud põllumajanduslike majapidamiste kohta.
3.   Moodulite andmeid võib koguda põllumajanduslike majapidamiste valimitelt. Sel juhul tagab liikmesriik, et kaalutud tulemused on iga piirkonna põllumajanduslike majapidamiste suhtes statistiliselt representatiivsed ning on koostatud selliselt, et need vastavad V lisas sätestatud täpsusnõuetele.
4.   Mooduliandmed saadakse samast põllumajanduslike majapidamiste osavalimist, mida on kasutatud põhiandmete saamiseks. Moodulid peavad kajastama olukorda vaatlusaastal, kuid võivad käesoleva artikli lõike 1 punktides f, g ja h osutatud moodulite puhul põhineda vaatlusaastale vahetult eelneval või järgneval aastal. Igal juhul lisatakse igale mooduli kirjele III lisas loetletud põhiandmed.
5.   Mooduli „Viljapuuaiad“ andmeid asjaomase põllumajanduskultuuri kohta peavad koguma liikmesriigid, kus mõnda IV lisa mooduli „Viljapuuaiad“ detailsete teemade all nimetatud põllumajanduskultuuri toodetakse ainult või peamiselt turu jaoks vähemalt 1 000 hektaril.
6.   Mooduli „Viinamarjaistandused“ andmeid peavad koguma liikmesriigid, kus on vähemalt 1 000 hektarit viinamarjaistandusi veini tootmiseks sobivate viinamarjasortidega, mida toodetakse ainult või peamiselt turu jaoks.
7.   Liikmesriigid, kus alla 2 % kasutatavat põllumajandusmaad on niisutatav ja kus ei ole selliseid NUTS 2. tasandi piirkondi, kus vähemalt 5 % kasutatavat põllumajandusmaad on niisutatav, on vabastatud mooduli „Niisutus“ andmete kogumisest.
8.   Liikmesriigid teatavad komisjonile (Eurostatile) vaatlusaastale eelneva aasta juuni lõpuks, kui nende puhul on tegemist lõigetes 5, 6 ja 7 osutatud juhtumitega.
9.   Kui muutuja esinemissagedus liikmesriigis on madal või puudub, võib andmed kõnealuse muutuja kohta jätta kogumata, tingimusel et selle kohta esitatakse komisjonile (Eurostatile) nõuetekohane põhjendus vaatlusaastale eelneval kalendriaastal.
Artikkel 8
Mooduliandmete tehniline kirjeldus
1.   Komisjon võib võtta vastu rakendusakte, millega määratakse kindlaks IV lisas loetletud moodulite, üldteemade ja detailsete teemade raames esitatavate andmete järgmised tehnilised elemendid:
a)
muutujate loend;
b)
muutujate kirjeldus.
Nimetatud rakendusaktid võetakse vastu kooskõlas artikli 17 lõikes 2 osutatud kontrollimenetlusega hiljemalt 28. veebruariks 2019 vaatlusaasta 2020 puhul, hiljemalt 31. detsembriks 2021 vaatlusaasta 2023 puhul ja hiljemalt 31. detsembriks 2024 vaatlusaasta 2026 puhul.
2.   Lõike 1 kohast muutujate loendit kindlaksmääravate rakendusaktide vastuvõtmisel tagab komisjon, et põhiandmete ja moodulite muutujate koguarv ei ületa 2020. aastal 300 muutujat, 2023. aastal 470 muutujat ja 2026. aastal 350 muutujat.
3.   Aastate 2023 ja 2026 puhul on komisjonil õigus võtta kooskõlas artikliga 16 vastu delegeeritud õigusakte IV lisas loetletud detailsete teemade muutmiseks. Oma volituste rakendamisel tagab komisjon, et selliste delegeeritud õigusaktidega ei suurendata märkimisväärselt muutujate arvust tingitud halduskoormust. Eelkõige tagab komisjon selle, et delegeeritud õigusaktid ei põhjusta käesoleva artikli lõikes 2 osutatud muutujate arvu suurenemist, ning selle, et delegeeritud õigusaktidega ei muudeta üle 20 % iga IV lisas loetletud mooduli detailseid teemasid. Kui 20 % moodustab aga vähem kui ühe detailse teema, võib üht detailset teemat sellegipoolest muuta.
4.   Delegeeritud õigusaktid vaatlusaasta 2023 kohta võetakse vastu hiljemalt 30. septembriks 2021 ja vaatlusaasta 2026 kohta hiljemalt 30. septembriks 2024.
5.   Lõigetes 1 ja 2 osutatud rakendusaktidega ning lõikes 3 osutatud delegeeritud õigusaktidega ei tohi kaasneda märkimisväärseid lisakulusid, mis põhjustaksid põllumajanduslikele majapidamistele ja liikmesriikidele ebaproportsionaalset ja põhjendamatut koormust.
Artikkel 9
Lisaandmete kogumine
1.   Komisjonil on õigus võtta kooskõlas artikliga 16 vastu delegeeritud õigusakte, et täiendada IV lisas sätestatud moodulite andmeid, kui lisateabe kogumist peetakse vajalikuks. Kõnealustes delegeeritud õigusaktides määratakse kindlaks järgmine:
a)
üldteemad ja detailsed teemad, mida käsitletakse lisamoodulis, ning selliste täiendavate statistiliste vajaduste põhjendused;
b)
vaatlusaasta.
2.   Komisjonil on õigus võtta lõikes 1 osutatud delegeeritud õigusakte vastu alates vaatlusaastast 2023 ja seejärel iga kolme aasta järel. Komisjon ei tee lisamooduli ettepanekut vaatlusaastatel, mil andmeid kogutakse loenduse vormis.
3.   Komisjonil on õigus võtta vastu rakendusakte, et sätestada:
a)
komisjonile (Eurostatile) esitatavate muutujate ja mõõtühikute loetelu, mis ei tohi sisaldada üle 20 muutuja;
b)
muutujate kirjeldused;
c)
täpsusnõuded;
d)
vaatlusperioodid;
e)
edastamise kuupäevad.
Nimetatud rakendusaktid võetakse vastu kooskõlas artikli 17 lõikes 2 osutatud kontrollimenetlusega hiljemalt 12 kuud enne vaatlusaasta algust.
4.   Käesoleva artikli lõikes 1 osutatud delegeeritud õigusaktidega ja käesoleva artikli lõikes 3 osutatud rakendusaktidega ei tohi kaasneda märkimisväärseid lisakulusid, mis põhjustaksid põllumajanduslikele majapidamistele ja liikmesriikidele ebaproportsionaalset ja põhjendamatut koormust.
Artikkel 10
Vaatlusperiood
Kogutud andmed peavad käima üheainsa vaatlusaasta kohta, mis on kõikide liikmesriikide puhul ühine, ja kirjeldama olukorda, mis valitseb kindlaksmääratud ajavahemikus või kuupäeval järgmiselt:
a)
maa muutujate puhul esitatakse maa kasutusviisi andmed vaatlusaasta kohta. Samalt maatükilt koristatavate järjestikuste põllukultuuride puhul osutab maakasutusviis põllukultuurile, mis on koristatud vaatlusaastal, olenemata sellest, millal asjaomane põllukultuur on külvatud;
b)
niisutuse ja mullaharimistavade muutujate puhul on vaatlusperioodiks 12-kuuline ajavahemik, mis lõpeb vaatlusaastal ja mille määrab kindlaks iga liikmesriik selliselt, et see kataks vastavad tootmistsüklid;
c)
põllumajandusloomade, loomapidamishoonete ja sõnnikukäitluse muutujate puhul määrab iga liikmesriik kindlaks vaatlusaastasse langeva ühise vaatluspäeva. Sõnnikukäitluse muutujad kajastavad 12-kuulist ajavahemikku, mille sisse arvatakse ka nimetatud kuupäev;
d)
tööjõu muutujate puhul määrab iga liikmesriik kindlaks 12-kuulise vaatlusperioodi, mis lõpeb vaatlusaastasse langeval vaatluspäeval;
e)
individuaalsetes põllumajanduslikes majapidamistes võetud maaelu arengu meetmete muutujate puhul on vaatlusperioodiks kolmeaastane periood, mis lõpeb vaatlusaasta 31. detsembril;
f)
muude muutujate puhul määrab iga liikmesriik kindlaks vaatlusaastasse langeva ühise vaatluspäeva.
Artikkel 11
Kvaliteet
1.   Liikmesriigid võtavad vajalikke meetmeid edastatud andmete ja metaandmete kvaliteedi tagamiseks.
2.   Käesoleva määruse kohaldamisel kasutatakse määruse (EÜ) nr 223/2009 artikli 12 lõikes 1 sätestatud kvaliteedikriteeriume.
3.   Komisjon (Eurostat) hindab edastatud andmete ja metaandmete kvaliteeti.
4.   Selleks esitavad liikmesriigid komisjonile (Eurostatile) iga käesoleva määrusega hõlmatud vaatlusaasta kohta kvaliteediaruande, milles kirjeldatakse statistikaprotsessi, ning eelkõige:
a)
metaandmed, mis kirjeldavad kasutatud metoodikat ja seda, kuidas tehnilised kirjeldused vastavad käesolevas määruses sätestatud nõuetele;
b)
teabe kasutatud valimialuste miinimumnõuete täitmise kohta, sealhulgas nende väljatöötamise ja ajakohastamise nõuete täitmise kohta vastavalt käesoleva määruse sätetele.
Komisjonil on õigus võtta vastu rakendusakte, milles sätestatakse kvaliteediaruannete esitamise praktiline korraldus ja sisu. Nimetatud rakendusaktid võetakse vastu kooskõlas artikli 17 lõikes 2 osutatud kontrollimenetlusega ning nendega ei tohi kaasneda liikmesriikide jaoks märkimisväärset täiendavat koormust ega kulu.
5.   Liikmesriigid edastavad komisjonile (Eurostatile) esimesel võimalusel käesoleva määruse rakendamisega seotud teabe või muudatused, mis võivad mõjutada edastatud andmete kvaliteeti.
6.   Komisjoni (Eurostati) nõudmisel esitavad liikmesriigid lisaselgitused, mis on vajalikud statistiliste andmete kvaliteedi hindamiseks.
Artikkel 12
Andmete ja metaandmete edastamine ning tähtajad
1.   Vaatlusaasta 2020 puhul esitavad liikmesriigid komisjonile (Eurostatile) valideeritud põhi- ja mooduliandmed ning kvaliteediaruande 15 kuu jooksul pärast vaatlusaasta lõppu.
2.   Vaatlusaastate 2023 ja 2026 puhul esitavad liikmesriigid komisjonile (Eurostatile) valideeritud põhi- ja mooduliandmed ning kvaliteediaruande 12 kuu jooksul pärast vaatlusaasta lõppu.
3.   Andmed edastatakse komisjonile (Eurostatile) üksikute põllumajanduslike majapidamiste lõikes. Mooduliandmed ja lisaandmed seostatakse III lisas loetletud sama vaatlusaasta põhiandmetega üksiku põllumajandusliku majapidamise tasandil. Kirjetega koos tuleb esitada ekstrapoleerimistegurid ja teave kihistamise kohta.
4.   Liikmesriigid edastavad andmed ja metaandmed komisjoni (Eurostati) kindlaks määratud tehnilises vormingus. Andmete ja metaandmete esitamiseks komisjonile (Eurostatile) kasutatakse ühtse kontaktpunkti teenust.
Artikkel 13
Liidu toetus
1.   Liit eraldab käesoleva määruse rakendamiseks määruse (EÜ) nr 223/2009 artikli 5 lõikes 2 osutatud riiklikele statistikaametitele ja muudele siseriiklikele asutustele toetusi järgmistel eesmärkidel:
a)
andmetele esitatavate nõuete väljatöötamine ja/või rakendamine;
b)
meetodite väljatöötamine statistikasüsteemide ajakohastamiseks, et parandada põllumajanduslike majapidamiste kohta integreeritud statistika tegemise kvaliteeti või vähendada kulusid ja halduskoormust, kasutades artiklis 4 osutatud allikaid ja meetodeid.
2.   Liikmesriigid saavad artiklis 14 sätestatud rahastamispaketi piires liidu toetust, et katta artiklites 5, 6 ja 7 sätestatud andmete kogumise kulusid.
3.   Lõikes 2 osutatud liidu rahaline toetus ei tohi ületada 75 % rahastamiskõlblikest kuludest vastavalt lõigetes 4 ja 5 sätestatud ülemmääradele.
4.   Vaatlusaasta 2020 põhiandmete ja mooduliandmete kogumise kogukulude alusel makstava liidu rahalise toetuse ülemmäärad on järgmised:
a)
Luksemburg ja Malta – kumbki 50 000 eurot;
b)
Austria, Horvaatia Iirimaa ja Leedu – igaüks 1 000 000 eurot;
c)
Bulgaaria, Saksamaa, Ungari, Portugal ja Ühendkuningriik – igaüks 2 000 000 eurot;
d)
Kreeka, Hispaania ja Prantsusmaa – igaüks 3 000 000 eurot;
e)
Itaalia, Poola ja Rumeenia – igaüks 4 000 000 eurot;
f)
kõik teised liikmesriigid – igaüks 300 000 eurot.
5.   Vaatlusaastate 2023 ja 2026 põhi- ja mooduliandmete kogumise puhul vähendatakse lõikes 4 sätestatud ülemmäära 50 %, kui 2020. aasta järgsest mitmeaastasest finantsraamistikust ei tulene teisiti.
6.   Liit annab määruse (EÜ) nr 223/2009 artikli 5 lõikes 2 osutatud riiklikele statistikaametitele ja muudele siseriiklikele asutustele toetusi artiklis 9 sätestatud lisaandmete kogumise kulude katteks. Liidu rahaline toetus ei tohi ületada 90 % rahastamiskõlblikest kuludest.
7.   Käesoleva artikli lõikes 2 osutatud liidu rahalist toetust makstakse Euroopa Põllumajanduse Tagatisfondist kooskõlas määruse (EL) nr 1306/2013 artikli 4 lõike 2 punktiga d.
Artikkel 14
Rahastamispakett
1.   Liidu rahastamispakett vaatlusaasta 2020 andmekogumisprogrammi rakendamise jaoks, sealhulgas assigneeringud, mis on vajalikud komisjonis liikmesriikide poolt käesoleva määruse alusel esitatud andmete töötlemiseks kasutatavate andmebaasisüsteemide haldamiseks, hooldamiseks ja arendamiseks, on 40 000 000 eurot aastateks 2018–2020; see kaetakse aastate 2014–2020 mitmeaastasest finantsraamistikust.
2.   Pärast 2020. aasta järgse mitmeaastase finantsraamistiku jõustumist määravad Euroopa Parlament ja nõukogu komisjoni ettepanekul kindlaks 2020. aasta järgseks ajaks ettenähtud summa.
Artikkel 15
Liidu finantshuvide kaitse
1.   Komisjon võtab asjakohased meetmed tagamaks, et käesoleva määruse alusel rahastatavate meetmete rakendamisel kaitstakse liidu finantshuve pettuse, korruptsiooni ja muu ebaseadusliku tegevuse vastu ennetusmeetmetega, järjepideva ja tõhusa kontrolliga ning rikkumiste tuvastamise korral alusetult väljamakstud summade tagasinõudmisega ning asjakohasel juhul tõhusate, proportsionaalsete ja hoiatavate haldus- ja rahaliste karistustega.
2.   Komisjonil või tema esindajatel ja kontrollikojal on õigus auditeerida nii dokumentide alusel kui ka kontrollida kohapeal kõiki toetusesaajaid, töövõtjaid ja alltöövõtjaid ning kolmandaid isikuid, keda on programmi alusel otseselt või kaudselt liidu vahenditest rahastatud.
3.   Euroopa Pettustevastane Amet (OLAF) võib korraldada sellise rahastamisega otseselt või kaudselt seotud ettevõtjate suhtes uurimisi, sealhulgas kohapealseid kontrolle ja inspekteerimisi vastavalt Euroopa Parlamendi ja nõukogu määruses (EL, Euratom) nr 883/2013 (21) ning nõukogu määruses (Euratom, EÜ) nr 2185/96 (22) sätestatud korrale, et teha kindlaks, kas käesoleva määruse alusel otseselt või kaudselt rahastatud toetuslepingu, toetuse andmise otsuse või lepinguga seoses on esinenud pettust, korruptsiooni või muud liidu finantshuve kahjustavat ebaseaduslikku tegevust.
4.   Käesoleva määruse rakendamisest tulenevad kolmandate riikide ja rahvusvaheliste organisatsioonidega sõlmitud koostöölepingud ning toetuslepingud ja toetuse määramise otsused annavad komisjonile, kontrollikojale ja OLAFile sõnaselgelt õiguse korraldada sellist auditeerimist ja kohapealset kontrolli ja inspekteerimisi.
5.   Kui meetme rakendamine toimub täielikult või osaliselt tegevuse edasiandmise korras või on edasi delegeeritud või kui see nõuab hankelepingu sõlmimist või kolmandale isikule rahalise toetuse andmist, peab leping, toetusleping või toetuse andmise otsus sisaldama töövõtja või toetusesaaja kohustust nõuda kõikidelt asjaomastelt kolmandatelt isikutelt sõnaselget nõustumist komisjoni, kontrollikoja ja OLAFi kõnealuste volitustega.
6.   Lõikeid 4 ja 5 kohaldatakse lõigete 1, 2 ja 3 kohaldamist piiramata.
Artikkel 16
Delegeeritud volituste rakendamine
1.   Komisjonile antakse õigus võtta vastu delegeeritud õigusakte käesolevas artiklis sätestatud tingimustel.
2.   Artikli 5 lõikes 6, artikli 8 lõikes 3 ja artikli 9 lõikes 1 osutatud õigus võtta vastu delegeeritud õigusakte antakse komisjonile viieks aastaks alates 27. augustist 2018. Komisjon esitab delegeeritud volituste kohta aruande hiljemalt üheksa kuud enne viieaastase tähtaja möödumist. Volituste delegeerimist pikendatakse automaatselt samaks ajavahemikuks, välja arvatud juhul, kui Euroopa Parlament või nõukogu esitab selle suhtes vastuväite hiljemalt kolm kuud enne iga ajavahemiku lõppemist.
3.   Euroopa Parlament ja nõukogu võivad artikli 5 lõikes 6, artikli 8 lõikes 3 ja artikli 9 lõikes 1 osutatud volituse igal ajal tagasi võtta. Tagasivõtmise otsusega lõpetatakse otsuses nimetatud volituse delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusaktide kehtivust.
4.   Enne delegeeritud õigusakti vastuvõtmist konsulteerib komisjon kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega iga liikmesriigi määratud ekspertidega.
5.   Niipea kui komisjon on delegeeritud õigusakti vastu võtnud, teeb ta selle samal ajal teatavaks Euroopa Parlamendile ja nõukogule.
6.   Artikli 5 lõike 6, artikli 8 lõike 3 ja artikli 9 lõike 1 alusel vastu võetud delegeeritud õigusakt jõustub üksnes juhul, kui Euroopa Parlament ega nõukogu ei ole kahe kuu jooksul pärast õigusakti teatavakstegemist Euroopa Parlamendile ja nõukogule esitanud selle suhtes vastuväidet või kui Euroopa Parlament ja nõukogu on enne selle tähtaja möödumist komisjonile teatanud, et nad ei esita vastuväidet. Euroopa Parlamendi või nõukogu algatusel pikendatakse seda tähtaega kahe kuu võrra.
Artikkel 17
Komiteemenetlus
1.   Komisjoni abistab Euroopa statistikasüsteemi komitee, mis on loodud määrusega (EÜ) nr 223/2009. Nimetatud komitee on komitee määruse (EL) nr 182/2011 tähenduses.
2.   Käesolevale lõikele viitamisel kohaldatakse määruse (EL) nr 182/2011 artiklit 5.
Artikkel 18
Komisjoni aruanne
Komisjon esitab 31. detsembriks 2024 pärast Euroopa statistikasüsteemi komiteega konsulteerimist Euroopa Parlamendile ja nõukogule aruande käesoleva määruse rakendamise ja eesmärkide saavutamise kohta.
Artikkel 19
Erandid
Erandina artiklist 5, artikli 6 lõikest 1, artikli 7 lõike 1 punktidest a, b ja c, artikli 8 lõikest 2, artikli 12 lõikest 1, artikli 13 lõikest 4, artikli 14 lõikest 1 ja V lisast asendatakse Kreeka ja Portugali puhul viited aastale 2020 vajaduse korral viidetega aastale 2019.
Artikkel 20
Kehtetuks tunnistamine
1.   Määrus (EL) nr 1337/2011 tunnistatakse kehtetuks alates 1. jaanuarist 2022.
2.   Määrus (EÜ) nr 1166/2008 tunnistatakse kehtetuks alates 1. jaanuarist 2019.
3.   Viiteid kehtetuks tunnistatud määrustele käsitatakse viidetena käesolevale määrusele.
Artikkel 21
Jõustumine
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. juuli 2018
Euroopa Parlamendi nimel
president
A. TAJANI
Nõukogu nimel
eesistuja
J. BOGNER-STRAUSS
(1)  Euroopa Parlamendi 3. juuli 2018. aasta seisukoht (Euroopa Liidu Teatajas seni avaldamata) ja nõukogu 16. juuli 2018. aasta otsus.
(2)  Euroopa Parlamendi ja nõukogu 19. novembri 2008. aasta määrus (EÜ) nr 1166/2008, mis käsitleb põllumajanduslike majapidamiste struktuuriuuringuid ja põllumajanduslike tootmismeetodite uuringut ning millega tunnistatakse kehtetuks nõukogu määrus (EMÜ) nr 571/88 (ELT L 321, 1.12.2008, lk 14).
(3)  Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164).
(4)  Euroopa Parlamendi ja nõukogu 13. detsembri 2011. aasta määrus (EL) nr 1337/2011, mis käsitleb Euroopa püsikultuuride statistikat ning millega tunnistatakse kehtetuks nõukogu määrus (EMÜ) nr 357/79 ja Euroopa Parlamendi ja nõukogu direktiiv 2001/109/EÜ (ELT L 347, 30.12.2011, lk 7).
(5)  Euroopa Parlamendi ja nõukogu 14. märtsi 2007. aasta direktiiv 2007/2/EÜ, millega rajatakse Euroopa Ühenduse ruumiandmete infrastruktuur (INSPIRE) (ELT L 108, 25.4.2007, lk 1).
(6)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).
(7)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT L 8, 12.1.2001, lk 1).
(8)  Euroopa Parlamendi ja nõukogu 20. detsembri 2006. aasta määrus (EÜ) nr 1893/2006, millega kehtestatakse majanduse tegevusalade statistiline klassifikaator NACE Revision 2 ning muudetakse nõukogu määrust (EMÜ) nr 3037/90 ja teatavaid EÜ määrusi, mis käsitlevad konkreetseid statistikavaldkondi (ELT L 393, 30.12.2006, lk 1).
(9)  Euroopa Parlamendi ja nõukogu 26. mai 2003. aasta määrus (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS) (ELT L 154, 21.6.2003, lk 1).
(10)  Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549).
(11)  ELT C 373, 20.12.2013, lk 1.
(12)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT L 55, 28.2.2011, lk 13).
(13)  ELT L 123, 12.5.2016, lk 1.
(14)  ELT C 14, 16.1.2018, lk 6.
(15)  Komisjoni 1. augusti 2014. aasta delegeeritud määrus (EL) nr 1198/2014, millega täiendatakse nõukogu määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk (ELT L 321, 7.11.2014, lk 2).
(16)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
(17)  Euroopa Parlamendi ja nõukogu 17. juuli 2000. aasta määrus (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta (EÜT L 204, 11.8.2000, lk 1).
(18)  Nõukogu 17. detsembri 2003. aasta määrus (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ (ELT L 5, 9.1.2004, lk 8).
(19)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
(20)  Nõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1).
(21)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1).
(22)  Nõukogu 11. novembri 1996. aasta määrus (Euratom, EÜ) nr 2185/96, mis käsitleb komisjoni tehtavat kohapealset kontrolli ja inspekteerimist, et kaitsta Euroopa ühenduste finantshuve pettuste ja igasuguse muu eeskirjade eiramiste eest (EÜT L 292, 15.11.1996, lk 2).
I LISA
Loomühikute koefitsiendid
Loomaliik
Looma tunnus
Koefitsient
Veised
Alla aastased
0,400
Vähemalt ühe, kuid alla kahe aasta vanused
0,700
Vähemalt kahe aasta vanused pullid
1,000
Vähemalt kahe aasta vanused mullikad
0,800
Lüpsilehmad
1,000
Muud kui lüpsilehmad
0,800
Lambad ja kitsed
0,100
Sead
Põrsad eluskaaluga alla 20 kg
0,027
Suguemised eluskaaluga vähemalt 50 kg
0,500
Muud sead
0,300
Kodulinnud
Broilerid
0,007
Munakanad
0,014
Muud kodulinnud
Kalkunid
0,030
Pardid
0,010
Haned
0,020
Jaanalinnud
0,350
Mujal nimetamata muud kodulinnud
0,001
Küülikud, emaküülikud
0,020
II LISA
Füüsiliste künniste loetelu
 (1)
Objekt
Künnis
Kasutatav põllumajandusmaa
5 ha
Põllumaa
2 ha
Kartul
0,5 ha
Värske köögivili ja maasikas
0,5 ha
Aromaatsed, ravim- ja maitsetaimed, lilled ja dekoratiivtaimed, seemned ja seemikud, puukoolid
0,2 ha
Viljapuud, marjad, pähklipuud, tsitrused, muud püsikultuurid, välja arvatud puukoolid, viinamarjaistandused ja oliivipuud
0,3 ha
Viinamarjaistandused
0,1 ha
Oliivipuud
0,3 ha
Kasvuhooned
100 m2
Kultuurseened
100 m2
Põllumajandusloomad
1,7 loomühikut
(1)  Künniseid kohaldatakse loetletud objektide rühma suhtes.
III LISA
Põhilised struktuuriandmed: muutujad
Üldmuutujad
Ühik/liik
Küsitluse andmed
–
Põllumajandusliku majapidamise tunnus
Põllumajandusliku majapidamise tunnus
Põllumajandusliku majapidamise asukoht
–
Geograafiline asukoht
INSPIRE statistiliste üksuste ruutvõrgu ruudu kood üleeuroopaliseks kasutamiseks.
–
NUTS 3 piirkond
NUTS 3 kood
–
Põllumajanduslikku majapidamist mõjutavad looduslikust eripärast tingitud piirangud vastavalt määrusele (EL) nr 1305/2013
L/M/O/N (1)
Põllumajandusliku majapidamise õiguslik vorm
–
Põllumajandusliku majapidamise eest vastutab õiguslikult ja majanduslikult:
–
Iseseisva põllumajandusliku majapidamise puhul füüsiline isik, kes on ainuvaldaja
jah/ei
–
–
Kui jah, siis kas valdaja on ka põllumajandusliku majapidamise juht?
jah/ei
–
–
–
Kui ei, siis kas põllumajandusliku majapidamise juht on valdaja pereliige?
jah/ei
–
–
–
–
Kui jah, siis kas põllumajandusliku majapidamise juht on valdaja abikaasa?
jah/ei
–
Ühisomand
jah/ei
–
Kaks või enam füüsilist isikut, kes on osanikud, kuna tegemist on põllumajanduslike majapidamiste ühendusega
jah/ei
–
Juriidiline isik
jah/ei
–
–
Kui jah, siis kas põllumajanduslik majapidamine kuulub ettevõtete kontserni?
jah/ei
–
Põllumajanduslik majapidamine on ühismaa üksus
jah/ei
–
Valdaja saab põllumajandusliku majapidamise maale või loomadele ELi toetust, olles seetõttu IACSiga hõlmatud
jah/ei
Valdaja on noor põllumajandustootja või uus osaleja põllumajanduslikus tootmises, kes on viimase kolme aasta jooksul saanud sel eesmärgil ÜPP raames rahalist toetust
jah/ei
Põllumajandusliku majapidamise juht
–
Sünniaasta
aasta
–
Sugu
mees/naine
–
Põllumajandustöö põllumajanduslikus majapidamises (v.a majapidamistööd)
ATÜ rühm (2)
Põllumajandusliku majapidamise juhina klassifitseerimise aasta
aasta
–
Juhi põllumajanduslik väljaõpe
väljaõppe koodid
–
Viimase 12 kuu jooksul osalenud kutsekoolitusel
jah/ei
Valduse vorm, mille alusel valdaja põllumajandusmaad kasutab
–
Põllumajanduslik tootmine oma maal
ha
–
Põllumajanduslik tootmine renditud maal
ha
–
Loonusrendisuhe või valdus muul alusel
ha
–
Ühismaa
ha
Mahepõllumajandus
jah/ei
–
Põllumajandusliku majapidamise kogu kasutatav põllumajandusmaa, millel kasutatakse mahepõllumajandusliku tootmise meetodeid, mis on sertifitseeritud vastavalt riiklikele või Euroopa Liidu eeskirjadele
ha
–
Põllumajandusliku majapidamise kogu kasutatav põllumajandusmaa, mille puhul minnakse üle mahetootmisele, mille meetodid peavad olema sertifitseeritud vastavalt riiklikele või Euroopa Liidu eeskirjadele
ha
Osalemine muudes keskkonnaalastes sertifitseerimiskavades
jah/ei
Maa muutujad
Põhikultuuride pind kokku
sellest mahepõllumajandus, sertifitseeritud ja/või üleminekuetapis
Kasutatav põllumajandusmaa (KPM)
ha
ha
–
Põllumaa
ha
ha
–
–
Teravili terade (sh seemne) saamiseks
ha
ha
–
–
–
Pehme nisu ja speltanisu
ha
ha
–
–
–
Kõva nisu
ha
ha
–
–
–
Rukis ja taliviljasegud (meslin)
ha
–
–
–
Oder
ha
–
–
–
Kaer ja suviviljasegud (segavili, v.a meslin)
ha
–
–
–
Maisiterad ja maisitõlvikusegu
ha
–
–
–
Tritikale
ha
–
–
–
Sorgo
ha
–
–
–
Mujal nimetamata muu teravili (tatar, hirss, kanaari paelrohi jms)
ha
–
–
–
Riis
ha
–
–
Terade saamiseks kasvatatavad kuivatatud kaunviljad ja valgurikkad taimed (sh seemned ning teravilja ja kaunviljade segud)
ha
ha
–
–
–
Põlduba, hernes ja maguslupiin
ha
–
–
Rühvelkultuurid
ha
ha
–
–
–
Kartul (sh seemnekartul)
ha
ha
–
–
–
Suhkrupeet (v.a seeme)
ha
ha
–
–
–
Mujal nimetamata muud rühvelkultuurid
ha
–
–
Tehnilised kultuurid
ha
ha
–
–
–
Õliseemned
ha
ha
–
–
–
–
Rapsi- ja rüpsiseemned
ha
–
–
–
–
Päevalilleseemned
ha
–
–
–
–
Soja
ha
ha
–
–
–
–
Linaseemned (õlilina)
ha
–
–
–
–
Mujal nimetamata muud õliseemnekultuurid
ha
–
–
–
Kiutaimed
ha
–
–
–
–
Kiulina
ha
–
–
–
–
Harilik kanep
ha
–
–
–
–
Puuvill
ha
–
–
–
–
Mujal nimetamata muud kiutaimed
ha
–
–
–
Tubakas
ha
–
–
–
Humal
ha
–
–
–
Aromaatsed, ravim- ja maitsetaimed
ha
–
–
–
Mujal nimetamata energiakultuurid
ha
–
–
–
Mujal nimetamata muud tehnilised kultuurid
ha
–
–
Põllumaalt haljalt koristatud taimed
ha
ha
–
–
–
Lühiajaline rohumaa ja karjamaa
ha
ha
–
–
–
Haljalt koristatud liblikõielised taimed
ha
ha
–
–
–
Haljasmais
ha
–
–
–
Muu haljalt koristatav teravili (v.a haljasmais)
ha
–
–
–
Põllumaalt haljalt koristatud muud taimed, mujal nimetamata
ha
–
–
Värsked köögiviljad (sh melonid ja arbuusid) ja maasikad
ha
ha
–
–
–
Värsked köögiviljad (sh melonid ja arbuusid) ja maasikad, mida kasvatatakse külvikorra alusel vaheldumisi muude aiakultuuridega (köögiviljakasvatus)
ha
–
–
–
Värsked köögiviljad (sh melonid ja arbuusid) ja maasikad, mida kasvatatakse külvikorra alusel vaheldumisi muude kui aiakultuuridega (põllul)
ha
–
–
Lilled ja dekoratiivtaimed (v.a puukoolid)
ha
–
–
Seemned ja seemikud
ha
ha
–
–
Mujal nimetamata muud põllumaakultuurid
ha
–
–
Kesa
ha
–
Püsirohumaa
ha
ha
–
–
Karjamaa ja heinamaa, v.a hooldamata karjamaa
ha
ha
–
–
Hooldamata karjamaa
ha
ha
–
–
Püsirohumaa, mida ei kasutata enam tootmise eesmärgil ja mis vastab toetuse saamise tingimustele
ha
–
Püsikultuurid (sealhulgas noored istandikud ja istandikud, mida ajutiselt tootmises ei kasutata, v.a ainult oma tarbeks tootmine)
ha
ha
–
–
Puuviljad, marjad ja pähklid (v.a tsitrusviljad, viinamarjad ja maasikad)
ha
ha
–
–
–
Õunviljad
ha
–
–
–
Luuviljad
ha
–
–
–
Lähistroopika- ja troopikavöötme puuviljad
ha
–
–
–
Marjad (v.a maasikad)
ha
–
–
–
Pähklid
ha
–
–
Tsitrusviljad
ha
ha
–
–
Viinamarjad
ha
–
–
–
Veiniviinamarjad
ha
ha
–
–
–
–
Kaitstud päritolunimetusega veinide viinamarjad
ha
–
–
–
–
Kaitstud geograafilise tähisega veinide viinamarjad
ha
–
–
–
–
Mujal nimetamata muude veinide (ilma kaitstud päritolunimetuse või geograafilise tähiseta) viinamarjad
ha
–
–
–
Lauaviinamarjad
ha
–
–
–
Rosinaviinamarjad
ha
–
–
Oliivid
ha
ha
–
–
Puukoolid
ha
–
–
Muud püsikultuurid, sealhulgas muud püsikultuurid inimtoiduks
ha
–
–
–
Jõulupuud
ha
–
Koduaiad
ha
Muu põllumajandusmaa
ha
–
Kasutamata põllumajandusmaa
ha
–
Metsamaa
ha
–
–
Lühikese raieringiga madalmetsad
ha
–
Muu maa (hoonete, karjaaia, teede, tiikide jms all olev tootmiseks mittekasutatav maa)
ha
Põllumajandusliku majapidamise eriotstarbeline maa
–
Kultuurseened
ha
Kasutatav põllumajandusmaa klaaskatte või sisseminekuvõimalusega kõrge katte all
ha
–
Köögivili, sh melonid, arbuusid ja maasikad klaaskatte või sisseminekuvõimalusega kõrge katte all
ha
ha
–
Lilled ja dekoratiivtaimed (v.a puukoolid) klaaskatte või sisseminekuvõimalusega kõrge katte all
ha
–
Muud põllukultuurid klaaskatte või sisseminekuvõimalusega kõrge katte all
ha
–
Püsikultuurid klaaskatte või sisseminekuvõimalusega kõrge katte all
ha
–
Mujal nimetamata muu KPM klaaskatte või sisseminekuvõimalusega kõrge katte all
ha
Niisutatav haritav avamaa
–
Kogu niisutatav maa
ha
Põllumajandusloomade muutujad
Loomade koguarv
sellest mahepõllumajandus, sertifitseeritud ja/või üleminekuetapis
Veised
looma
–
Alla aastased veised
looma
–
Vähemalt ühe, kuid alla kahe aasta vanused veised
looma
–
–
Vähemalt ühe, kuid alla kahe aasta vanused pullid
looma
–
–
Vähemalt ühe, kuid alla kahe aasta vanused mullikad
looma
–
Vähemalt kaheaastased pullid
looma
–
Vähemalt kaheaastased lehmad
looma
–
–
Vähemalt kaheaastased mullikad
looma
–
–
Lehmad
looma
–
–
–
Lüpsilehmad
looma
looma
–
–
–
Muud kui lüpsilehmad
looma
looma
–
–
–
Pühvellehmad
looma
jah/ei
Lambad ja kitsed
–
Lambad (igas vanuses)
looma
looma
–
–
Uted
looma
–
–
Muud lambad
looma
–
Kitsed (igas vanuses)
looma
looma
–
–
Emakitsed
looma
–
–
Muud kitsed
looma
Sead
looma
–
Põrsad eluskaaluga alla 20 kg
looma
–
Suguemised eluskaaluga vähemalt 50 kg
looma
–
Muud sead
looma
Kodulinnud
looma
–
Broilerid
looma
looma
–
Munakanad
looma
looma
–
Muud kodulinnud
looma
–
–
Kalkunid
looma
–
–
Pardid
looma
–
–
Haned
looma
–
–
Jaanalinnud
looma
–
–
Mujal nimetamata muud kodulinnud
looma
Küülikud
–
Emaküülikud
looma
Mesilased
taru
Hirved
jah/ei
Karusloomad
jah/ei
Mujal nimetamata põllumajandusloomad
jah/ei
(1)  L – muud kui mägipiirkonnad, mida mõjutavad looduslikust eripärast tingitud olulised piirangud; M – vähem soodne mägipiirkond; O – muud piirkonnad, mida mõjutavad konkreetsest eripärast tingitud piirangud; N – tavaline piirkond (mitte vähem soodne piirkond). Seda liigitust võidakse tulevikus kohandada vastavalt ÜPP muutustele.
(2)  Aasta tööühiku (ATÜ) 2. protsendirühm: (> 0–< 25), (≥ 25–< 50), (≥ 50–< 75), (≥ 75–< 100), (100).
IV LISA
Mooduliandmete üldteemad ja detailsed teemad
Moodul
Üldteema
Detailne teema
Tööjõud ja muu tulutoov tegevus
Põllumajandusliku majapidamise juhtimine
Valdaja
Tööjõusisend
Sooline tasakaal
Ohutusmeetmed, sh põllumajandusliku majapidamise ohutuskava
Peretööjõud
Tööjõusisend
Osalevate isikute arv
Sooline tasakaal
Pereväline tööjõud
Tööjõusisend
Palgaliste töötajate arv
Sooline tasakaal
Põllumajandusliku majapidamise ajutised töötajad
Lepinguliste töötajate tööjõusisend
Põllumajandusliku majapidamisega otseselt seotud muu tulutoov tegevus
Tegevuse liigid
Tähtsus põllumajanduslikule majapidamisele
Tööjõusisend
Muu tulutoov tegevus, mis ei ole otseselt seotud põllumajandusliku majapidamisega
Tööjõusisend
Maaelu areng
Maaelu arengu meetmetest toetust saavad põllumajanduslikud majapidamised
Nõustamis- ning põllumajandusliku majapidamise juhtimis- ja asendusteenused
Põllumajandusliku majapidamise ja äritegevuse arendamine
Põllumajandustoodete ja toiduainete kvaliteedikavad
Investeeringud materiaalsesse varasse
Loodusõnnetuses ja katastroofides kahjustunud põllumajandusliku tootmise potentsiaali taastamine ning asjakohaste ennetusmeetmete kasutuselevõtmine
Investeeringud metsamaa arengusse ja metsade elujõulisuse parandamisse
Põllumajanduse keskkonna- ja kliimatoetused
Mahepõllumajandus
Natura 2000 ja vee raamdirektiiviga seotud toetused
Toetused looduslikust või muust eripärast tingitud piirangutega maale
Loomade heaolu
Riskijuhtimine
Loomapidamishooned ja sõnnikukäitlus
Loomapidamishooned
Veiselaudad
Sealaudad
Munakanade kanalad
Toitainete kasutamine ja sõnnik põllumajanduslikus majapidamises
Väetatav KPM
Põllumajanduslikust majapidamisest eksporditud ja sinna imporditud sõnnik
Orgaaniline ja jäätmetest (välja arvatud sõnnikust) saadud väetis
Sõnnikulaotamise meetodid
Sissekünni aeg laotamise laadi järgi
Sõnnikurajatised
Sõnnikuhoidlad ja maht
Niisutus
Niisutustavad
Niisutuse kättesaadavus
Niisutusmeetodid
Niisutusvee allikas
Niisutusseadmete tehnilised näitajad
12-kuulise ajavahemiku jooksul niisutatud kultuurid
Terade saamiseks kasvatatav teravili
Terade saamiseks kasvatatavad kuivatatud kaunviljad ja valgurikkad taimed
Rühvelkultuurid
Tehnilised kultuurid
Põllumaalt haljalt koristatud taimed
Muud põllukultuurid
Püsirohumaa
Püsikultuurid
Mullaharimistavad
Avamaa mullaharimistavad
Maaharimismeetodid
Pinnakate põllumaal
Põllumaa külvikord
Ökoloogilise kasutuseesmärgiga maa-ala
Masinad ja seadmed
Masinad
Internetirajatised
Põhilised masinad
Täppispõllumajanduse kasutamine
Masinad loomakasvatuse jaoks
Põllumajandustoodete ladustamine
Seadmed
Põllumajanduslikes majapidamistes taastuvenergia tootmiseks kasutatavad seadmed
Viljapuuaiad
Õunviljad
Õunad: pindala istandiku vanuse alusel
Õunad: pindala puude istutustiheduse alusel
Pirnid: pindala istandiku vanuse alusel
Pirnid: pindala puude istutustiheduse alusel
Luuviljad
Virsikud: pindala istandiku vanuse alusel
Virsikud: pindala puude istutustiheduse alusel
Nektariinid: pindala istandiku vanuse alusel
Nektariinid: pindala puude istutustiheduse alusel
Aprikoosid: pindala istandiku vanuse alusel
Aprikoosid: pindala puude istutustiheduse alusel
Tsitrusviljad
Apelsinid: pindala istandiku vanuse alusel
Apelsinid: pindala puude istutustiheduse alusel
Väikeseviljalised tsitrused: pindala istandiku vanuse alusel
Väikeseviljalised tsitrused: pindala puude istutustiheduse alusel
Sidrunid: pindala istandiku vanuse alusel
Sidrunid: pindala puude istutustiheduse alusel
Oliivid
pindala istandiku vanuse alusel
pindala puude istutustiheduse alusel
Laua- ja rosinaviinamarjad
Lauaviinamarjad: pindala istandiku vanuse alusel
Lauaviinamarjad: pindala viinapuude istutustiheduse alusel
Rosinaviinamarjad: pindala istandiku vanuse alusel
Rosinaviinamarjad: pindala viinapuude istutustiheduse alusel
Viinamarjaistandused
Veiniviinamarjad
Piirkond ja vanus
Viinamarjasordid
Sortide arv
Kood ja piirkond
V LISA
Täpsusnõuded
Vastavalt nõukogu määrusele (EÜ) nr 1217/2009, (1) komisjoni delegeeritud määrusele (EL) nr 1198/2014 ja komisjoni rakendusmäärusele (EL) 2015/220 (2) peavad 2023. ja 2026. aasta põhi- ja mooduliandmed kooskõlas järgmise täpsustabeliga olema NUTS 2. tasandi piirkondade põllumajanduslike majapidamiste asjakohastele populatsioonidele (põllumajanduslike majapidamiste liigi ja suuruse lõikes) statistiliselt representatiivsed.
Täpsusnõuded kehtivad muutujate suhtes (vt järgmine tabel).
2020. aasta uuringu laiendatud üldkogumi loendi andmed peavad olema statistiliselt representatiivsed NUTS 2. tasandi piirkondade asjakohaste populatsioonide suhtes vastavalt järgmisele tabelile.
Lisaks kohaldatakse tabelis esitatud täpsusnõudeid kõigi NUTS 2 piirkondade suhtes, kus:
—
moodulite „Viljapuud“ ja „Viinamarjaistandused“ puhul on asjaomane populatsioon vähemalt 5 000 põllumajanduslikku majapidamist;
—
põhiandmete, kõigi muude moodulite ja laiendatud üldkogumi loendi andmete puhul on asjaomane populatsioon vähemalt 10 000 põllumajanduslikku majapidamist.
Väiksema põllumajanduslike majapidamiste arvuga NUTS 2 piirkondade puhul kehtivad tabelis esitatud täpsusnõuded nendega seotud NUTS 1 piirkondade suhtes, kus:
—
moodulite „Viljapuud“ ja „Viinamarjaistandused“ puhul on asjaomane populatsioon vähemalt 500 põllumajanduslikku majapidamist;
—
põhiandmete, kõigi muude moodulite ja laiendatud üldkogumi loendi andmete puhul on asjaomane populatsioon vähemalt 1 000 põllumajanduslikku majapidamist.
Moodulite „Viljapuuaiad“ ja „Viinamarjaistandused“ puhul peab selliste muutujate täpsus, mille suhtes NUTS 2 ega NUTS 1 piirkondade täpsusnõudeid ei kohaldata, jääma üleriigiliselt 5 % standardvea piiridesse.
Muude moodulite puhul peab kõigi selliste muutujate täpsus, mille suhtes NUTS 2 ega NUTS 1 piirkondade täpsusnõudeid ei kohaldata, iga muutuja puhul jääma üleriigiliselt 7,5 % standardvea piiridesse.
Täpsustabel
Asjaomane populatsioon
Muutujad, mille suhtes kehtivad täpsusnõuded
Esinemissagedus asjaomases populatsioonis
Suhteline standardviga
Põhiandmed aastatel 2023 ja 2026 ning
moodul „Tööjõud ja muu tulutoov tegevus“
Põhiandmete puhul vastavalt artiklile 5, mooduli „Tööjõud ja muu tulutoov tegevus“ puhul vastavalt artiklile 7
Maa muutujad
—
Teravili terade (sh seemne) saamiseks
—
Õliseemned
—
Põllumaalt haljalt koristatud taimed
—
Värske köögivili (sh melonid ja arbuusid), maasikad, lilled ja dekoratiivtaimed (v.a puukoolid)
—
Püsirohumaa, kuid mitte hooldamata karjamaa
—
Puuviljad, marjad, pähklid ja tsitrusviljad (v.a viinamarjad ja maasikad)
—
Viinamarjad
—
Oliivid
Vähemalt 7,5 % piirkonna KPMist
< 5 %
Põllumajandusloomade muutujad
—
Lüpsilehmad
—
Muud kui lüpsilehmad
—
Muud veised (alla aastased veised, vähemalt ühe, kuid alla kahe aasta vanused veised, vähemalt kaheaastased pullid ja vähemalt kaheaastased mullikad)
—
Suguemised eluskaaluga vähemalt 50 kg
—
Põrsad eluskaaluga alla 20 kg ja muud sead
—
Lambad ja kitsed
—
Kodulinnud
Vähemalt 7,5 % piirkonna loomühikutest ja vähemalt 5 % riigi vastavast muutujast
< 5 %
2020. aasta laiendatud üldkogumi loendi põhiandmed
Vastavalt artiklile 6
Maa muutujad
—
Põllumaa
—
Püsirohumaa, kuid mitte hooldamata karjamaa
—
Püsikultuurid
Vähemalt 7,5 % piirkonna KPMist
< 7,5 %
Põllumajandusloomade muutujad
—
Loomühikuid kokku
Vähemalt 5 % riigi vastavast muutujast
< 7,5 %
Moodul „Maaelu areng“ ning
moodul „Masinad ja seadmed“
Vastavalt artiklile 7
Maa muutujad on samad kui moodulis „Tööjõud ja muu tulutoov tegevus“
Vähemalt 7,5 % piirkonna KPMist
< 7,5 %
Põllumajandusloomade muutujad on samad kui moodulis „Tööjõud ja muu tulutoov tegevus“
Vähemalt 7,5 % piirkonna loomühikutest ja vähemalt 5 % riigi vastavast muutujast
< 7,5 %
Moodul „Loomapidamishooned ja sõnnikukäitlus“
Artikli 7 kohase põllumajanduslike majapidamiste populatsiooni osapopulatsioon, kuhu kuulub vähemalt üks järgmistest: veised, sead, lambad, kitsed, kodulinnud
Põllumajandusloomade muutujad on samad kui moodulis „Tööjõud ja muu tulutoov tegevus“
Vähemalt 7,5 % piirkonna loomühikutest ja vähemalt 5 % riigi vastavast muutujast
< 7,5 %
Niisutuse moodul
Artikli 7 kohase põllumajanduslike majapidamiste populatsiooni osapopulatsioon, kuhu kuulub niisutatav maa
Maa muutujad
—
Kogu niisutatav maa
Vähemalt 7,5 % piirkonna KPMist
< 7,5 %
Moodul „Mullaharimistavad“
Artikli 7 kohase põllumajanduslike majapidamiste populatsiooni osapopulatsioon, kuhu kuulub põllumaa
Maa muutujad
—
Põllumaa
Vähemalt 7,5 % piirkonna KPMist
< 7,5 %
Moodul „Viljapuuaiad“
Artikli 7 kohase põllumajanduslike majapidamiste populatsiooni osapopulatsioon, kuhu kuulub iga viljapuuaedade üksikmuutuja, mis ületab artikli 7 lõikes 5 sätestatud künnise
Viljapuuaedade muutujad
—
Õunu, pirne, aprikoose, virsikuid, nektariine, apelsine, väikesi tsitrusvilju, sidruneid, oliive, laua- ja rosinaviinamarju hõlmavad viljapuuaedade muutujad, mis ületavad artikli 7 lõikes 5 sätestatud künnise
Vähemalt 5 % piirkonna KPMist
< 7,5 %
Moodul „Viinamarjaistandused“
Artikli 7 kohase põllumajanduslike majapidamiste populatsiooni osapopulatsioon, kuhu kuuluvad veiniviinamarjad
Viinamarjaistanduste muutujad
—
Veiniviinamarjad
Vähemalt 5 % piirkonna KPMist
< 7,5 %
(1)  Nõukogu 30. novembri 2009. aasta määrus (EÜ) nr 1217/2009, millega luuakse Euroopa Ühenduse põllumajanduslike majapidamiste tulusid ja majandustegevust käsitlevate raamatupidamisandmete kogumise võrk (ELT L 328, 15.12.2009, lk 27).
(2)  Komisjoni 3. veebruari 2015. aasta rakendusmäärus (EL) 2015/220, milles sätestatakse nõukogu määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk) rakenduseeskirjad (ELT L 46, 19.2.2015, lk 1).

Summary:
ELi integreeritud statistika põllumajanduslike majapidamiste kohta
ELi integreeritud statistika põllumajanduslike majapidamiste kohta
 
KOKKUVÕTE:
määrus (EL) 2018/1091 põllumajanduslike majapidamiste integreeritud statistika kohta
MIS ON MÄÄRUSE EESMÄRK?
Selle eesmärk on parandada ELi põllumajandusstatistika koostamist, et tagada selle järjepidevus ja võrreldavus kogu ELis. See võimaldaks otsustajatel ja teistel kasutajatel paremini kavandada tulevast ühist põllumajanduspoliitikat, samuti jälgida ja hinnata juba kehtivate poliitikameetmete tõhusust.  Sellega tunnistatakse kehtetuksmäärus (ELÜ) nr 1166/2008, mis käsitleb põllumajandusettevõtete struktuuriuuringuid alates 1. jaanuarist 2019;määrus (EL) nr 1337/2011, mis käsitleb Euroopa püsikultuuride statistika koostamist alates 1. jaanuarist 2022.  
PÕHIPUNKTID
Määrusegaluuakse lihtsustatud ja ajakohastatud süsteem Euroopa põllumajandusstatistika kogumiseks põllumajandusliku majapidamise tasandil. See võimaldab struktuuriteavet integreerida muu teabega, nagu tootmisviiside, maaelu arengu meetmete, põllumajanduse keskkonnaaspektide kohta;  selle eesmärk on tagada Euroopa põllumajanduslike majapidamiste struktuuriuuringute järjepidevus, mis võimaldab säilitada järjepideva aegrea, järgides samal ajal uusi ja esilekerkivaid vajadusi põllumajanduslike majapidamiste tasandil;  see sisaldab mitmeid määratlusi, sealhulgas ühismaa põllumajandusüksus*, loomühik*, kasutatav põllumajandusmaa* ning koduaed*.  Katvus ja andmeallikad
Määrusega nõutavad andmed peavad hõlmama98 % kogu kasutatavast põllumajandusmaast (v.a koduaed) ning  98 % iga ELi riigi loomühikust.  Niikaua kui nad vastavad määruses sätestatud kvaliteedinõuetele, võivad nad statistika koostamiseks kasutada ühte või mitut järgmist allikat või meetodit:statistilised uuringud;  haldusallikad, naguhaldus- ja kontrollsüsteemi (määrus (EL) nr 1306/2013);veiste identifitseerimise ja registreerimise süsteemi (määrus (EÜ) nr 1760/2000);lammaste ja kitsede identifitseerimise ja registreerimise süsteemi (määrus (EÜ) nr 21/2004);istandusregistri (määrus (EL) nr 1308/2013) ningmahepõllumajanduse registri (määrus (EÜ) nr 834/2007) andmed;  muud allikad, meetodid või innovaatilised moodused (ELi riigid annavad Eurostatile eelnevalt teada oma kavatsusest neid kasutada ja esitavad üksikasjad nende kasutamise kohta).  ELi riigid koguvad ja esitavad põhilised struktuuriandmed* vaatlusaastate 2020, 2023 ja 2026 kohta, nagu on loetletud määruse III lisas. Võrdlusaasta 2020 kohta kogutakse põhilisi struktuuriandmeid loenduse vormis.
ELi riikides, kus 2020. aasta küsitlused kattuvad iga kümne aasta järel toimuva rahvaloendusega, peaks olema võimalik korraldada põllumajandusuuring aasta varem, et vältida samal ajal kahe ulatusliku andmete kogumisega seotud suurt koormust.
Põhiandmed vaatlusaastate 2023 ja 2026 kohta võib koguda valimitelt. Sel juhul tagab ELi riik, et kaalutud tulemused on iga piirkonna põllumajanduslike majapidamiste suhtes statistiliselt representatiivsed ning on koostatud selliselt, et need vastavad V lisas sätestatud täpsusnõuetele.
ELi eelarveline toetus
EL annab riiklikele statistikaametitele toetusi 40 miljoni euro ulatuses vaatlusaasta 2020 andmekogumisprogrammi rakendamise jaoks. Euroopa Parlament ja nõukogu määravad komisjoni ettepanekul kindlaks 2020. aasta järgseks ajaks ettenähtud summa.
Volituse delegeerimine
Määrusega antakse Euroopa Komisjonile õigus võtta vastu delegeeritud õigusakte, et võtta arvesse vajadust uute andmete järele, mis tulenevad põllumajanduse arengust, õigusaktide muutmisest ja poliitikaprioriteetide muutumisest. Sellega seoses saab ta suuniseid iga ELi riigi määratud ekspertidelt.
MIS AJAST MÄÄRUST KOHALDATAKSE?
Seda kohaldatakse alates 27. augustist 2018.
TAUST
Euroopa põllumajandusstatistika süsteemi hindamisel jõuti järeldusele, et kuigi ELi põllumajandusstatistika põhikasutajad olid ELi põllumajandusstatistika üksikasjalikkuse ja kvaliteediga üsna rahul, puudusid selles andmed konkreetsete punktide kohta ja süsteem ei olnud piisavalt ühtlustatud ega paindlik, et võimaldada uute andmekogumite kiiret kasutuselevõttu. Uues määruses käsitletakse neid probleeme.
Lisateave:2020. aasta ja järgnevate aastate põllumajandusstatistika strateegia (Eurostati veebisait).  
PÕHIMÕISTED
Ühismaa põllumajandusüksus: maaüksus, mida kaks või enam põllumajanduslikku majapidamist kasutavad põllumajandustootmiseks ja mille suhtes kehtivad ühised õigused, ilma et see oleks nende vahel ära jagatud.
Loomühik: standardne mõõtühik, mis võimaldab eri kategooriasse kuuluvate põllumajandusloomade andmeid võrreldavuse eesmärgil koondada (täpsema teabe saamiseks vt määruse I lisa).
Kasutatav põllumajandusmaa: põllumajanduslikuks tootmiseks kasutatav maa, sh põllumaa, püsirohumaa ja püsikultuuride kasvatamiseks kasutatav maa, ning muu kasutuses olev põllumajanduslik maa.
Koduaed: ala, mida kasutatakse oma tarbeks toidu tootmiseks.
Põhilised struktuuriandmed: III lisas loetletud kogutavad andmed.
PÕHIDOKUMENT
Euroopa Parlamendi ja nõukogu 18. juuli 2018. aasta määrus (EL) 2018/1091, mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011 (ELT L 200, 7.8.2018, lk 1–29)
SEONDUVAD DOKUMENDID
Euroopa Parlamendi ja nõukogu 17. detsembri 2013. aasta määrus (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (ELT L 347, 20.12.2013, lk 549–607)
Määruse (EL) nr 1306/2013 hilisemad muudatused on algdokumenti lisatud. Käesoleval konsolideeritud versioonil on ainult dokumentaalne väärtus.
Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671–854)
Vt konsolideeritud versioon.
Euroopa Parlamendi ja nõukogu 11. märtsi 2009. aasta määrus (EÜ) nr 223/2009 Euroopa statistika kohta ning Euroopa Parlamendi ja nõukogu määruse (EÜ, Euratom) nr 1101/2008 (konfidentsiaalsete statistiliste andmete Euroopa Ühenduste Statistikaametile edastamise kohta), nõukogu määruse (EÜ) nr 322/97 (ühenduse statistika kohta) ja nõukogu otsuse 89/382/EMÜ, Euratom (millega luuakse Euroopa ühenduste statistikaprogrammi komitee) kehtetuks tunnistamise kohta (ELT L 87, 31.3.2009, lk 164–173)
Vt konsolideeritud versioon.
Nõukogu 28. juuni 2007. aasta määrus (EÜ) nr 834/2007 mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1–23)
Vt konsolideeritud versioon.
Nõukogu 17. detsembri 2003. aasta määrus (EÜ) nr 21/2004, millega kehtestatakse lammaste ja kitsede identifitseerimise ja registreerimise süsteem ja muudetakse määrust (EÜ) nr 1782/2003 ning direktiive 92/102/EMÜ ja 64/432/EMÜ (ELT L 5, 9.1.2004, lk 8–17)
Vt konsolideeritud versioon.
Euroopa Parlamendi ja nõukogu 17. juuli 2000. aasta määrus (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta (EÜT L 204, 11.8.2000, lk 1–10)
Vt konsolideeritud versioon.
Viimati muudetud: 11.01.2019